als_Latn dik_Latn sag_Latn
Ndalohet vrasja e kafshëve për dy vjet por jo e njerëzve
Në Parkun Kombëtar të Divjakës janë prezantuar sot rezultatet e deritanishme të moratoriumit 2-vjeçar të gjuetisë, që sipas të pranishmëve në ceremoni ka ndikuar në ndryshimin e faunës së egër në lagunën e KaravastasëI pranishëm në këtë ceremoni, kryeministri Rama tha se kjo copëz e mrekullueshme e Shqipërisë i është nënshtruar procesit të rilindjes.Në këtë zonë ku ka pasur papërgjegjshmëri njerëzore, tha Rama popullata e faunës së egër ishte kthyer në një minimum jetik. “Studimet kanë treguar se ne Shqipëri strehohen 180 mijë specie që vijnë për të dimëruar. Një shifër e lartë për sipërfaqet ujore që Shqipëria ka, ndër të cilat është edhe Karavastaja”.Duke u ndalur tek moratoriumi, Rama tha se “Ky raport me natyrën dhe faunën është një raport prej të cilit varet drejtpërdrejt ekonomia jonë, zhvillimi ynë. Moratoriumi ndikon tek rritja ekonomike, mirëqenia, zhvillimi”.Rama ndër të tjera paralajmëroi gjuetarët se ëndrra e tyre për gjueti mund të shtyhet edhe për ca kohë.“Unë hyj tek ata persona që besoj bashkë me Erjonin themi që është më mirë që gjahtarët ta shtyjnë edhe ca vite ëndrrën për të filluar të vrasin shpendët, kemi nevojë për rikuperim të plotë të gjithë kësaj faune”.
I pranishëm në këtë aktivitet ishte edhe ambasadori i SHBA-ve, Donald Lu, i cili u shpreh i lumtur që sot nuk po fliste për politikë, ndërsa vlerësoi lart vendosjen e këtij moratoriumi.“Është kënaqësi e madhe që marr pjesë në këtë ceremoni. Jam i lumtur që s’po flasim për politikë e protestë, por për një temë siç është mbrojtja e kafshëve të egra dhe zogjtë. Moratoriumi i gjuetisë është një shembull mbresëlënës se si mund të mbrohet ekosistemi.“Unë shpresoj që fëmijët e mi dhe brezat e fëmijëve shqiptarë të kënaqen me shikimin e këtyre zogjve të mrekullueshëm në natyrë”, tha ai ndër të tjera.
als_Latn als_Latn als_Latn